Richard Williams

Richard Edmund Williams (født 19. mars 1933 i Toronto, død 16. august 2019) var en kanadisk animatør. Han er kjent for å ha regissert The Thief and the Cobbler (1994) og A Christmas Carol (1971) og for å ha regissert animasjonen på Hvem lurte Roger Rabbit?.

Liv og virke

Bakgrunn
Som femåring ble han fascinert av Snehvit og de syv dvergene. Han begynte å animere som tolvåring. Han dro til Walt Disney Studios som femtenåring og han tegnet alle karakterene fra filmene.

Animatør
I 1957 dro han til London for å lage en kortfilm som het Den lille øya. Filmen kom ut i 1958. Han vant priser for den og lagde så et billig prosjekt som var ment å være en spøk fra hans side som het Love Me, Love Me, Love Me i 1959.

Williams grunnla studioet Richard Williams Animation. Han lagde reklamer, spillefilmintroer og TV-filmer som A christmas carol og Ziggy's Gift for å kunne fullføre en film som skulle bli hans livsverk, filmen het The thief and the cobbler. I 1977 regisserte han sin første langfilm, Raggedy Ann & Andy: A Musical Adventure.  Han var med og regisserte animasjonen på Hvem lurte Roger Rabbit i 1988, han var også stemmen til Droopy i filmen.

Etter det fortsatte han på den uferdige filmen sin. Han begynte i 1964 og filmen ble gitt ut i 1993 etter 30 år selv om filmen manglet 15 minutter. Miramax Films forandret filmen og de ikketalende karakterene Tyven og Skomakeren ble snakkende karakterer som fant på spøker innimellom, noe som endret på Williams opprinnelige visjon. Det har siden kommet en versjon av filmen som heter The Recobbled Cut som er nærmere Williams visjon.

I 2001 skrev Williams boken The Animators Survival Kit. Han laget senere The Animators Survival Kit (Animated)/The Animators Survival Kit, som er en kolleksjon med 16 DVD-er som er basert på boken. Han laget også en app som heter The Animator's Survival Kit (animated) App.

Han jobbet med et prosjekt som heter Prologue.

Filmografi 
 Den lille øya (1958)
 Love Me, Love Me, Love Me (1959)
 A Christmas Carol (1971)
 Raggedy Ann & Andy: A Musical Adventure (1977)
 Hvem lurte Roger Rabbit? (1988)
 The Thief and the Cobbler / The recobbled cut (1993)
 Circus Drawings (2010)
 Prologue, kortfilm (2015)

Referanser

Eksterne lenker 
 

Animatører
Personer fra Toronto